Tasché kraai koning op Top-20Jacques Leonard. (Foto: Cobus Labuschagne) Elrine Lottino het tydens die pandemie haar passie vir sing en liedjieskryf in veral haar moedertaal, Afrikaans, herontdek. “Ek het teruggekeer na die plek waar alles vir my as musikant begin het, en my kreatiwiteit en passie vir sing en liedjieskryf. Dit voel of ek nou vir die eerste keer in ŉ lang ruk weer op ŉ goeie plek is om musiek te maak.” “By die huis” is geskryf deur Elrine en vervaardig deur Johan Rautenbach. Ander nuwe liedjies wat die afgelope week bekendgestel is, is Ray Dylan en Piet Farrel se “Laaste groet” en Jacques Leonard se “Haar hart”. Die week se Maroela Media Afrikaanse Top-20: Tasché. (Foto: Jaco S. Venter) Tasché, wenner van The Voice SA in 2019, neem vandeesweek die no. 1-posisie in. Dié liedjie was die afgelope week in die 18de plek op Spotify se “top-50-viral-lys”, wat alle tale en genres in Suid-Afrika insluit. Irene-Louise van Wyk het ook op dié lys in die 21ste posisie verskyn. Irene-Louise is vandeesweek in die derde plek met “Tekkies brand”. Riaan Benadé se “Vat ŉ bietjie” beklee steeds die tweede posisie. Elvis Blue se “Meer as genoeg” klim met sewe plekke na die sewende posisie. Die lied was veral gewild onder luisteraars wat die snit eerder wou koop as om dit te stroom. In vandeesweek se Maroela Media Afrikaanse Top-20 is daar agt snitte wat styg, nege wat daal en drie wat onveranderd bly. * Die Maroela Media Afrikaanse Top-20 word saamgestel deur enkelsnituitreikings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data) asook radiospeeltyd. Fisieke albumverkope het geen invloed op dié treffersparade nie.